Sign in / Join .st0{fill:#34437F;} .st1{fill:#878787;} Friday, January 28, 2022 ikteb hawn… Fittex Haley Bugeja tirbaħ l-Atlas Atleta Żagħżugħa tas-Sena 2021 Minn talk.mt January 27, 2022 Ritratt: Dominic Aquilina talk.mt Wara li rebħet l-unur tal-Atlas Atleta Żagħżugħa tax-Xahar għal Diċembru, l-istilla tal-futbol Haley Bugeja rebħet l-Atlas Atleta Żagħżugħa tas-Sena 2021. Hija rebħet dan l-unur prestiġġjuż wara votazzjoni minn panel ta' tliet ġurnalisti mħallta mal-votazzjoni tal-pubbliku, li saret onlajn matul dawn l-aħħar ġimgħat. Fit-tieni post overall ta' dan l-unur spiċċaw il-long jumper Jeremy Zammit u l-għawwiema Sasha Gatt li kienu ferm viċin ta' Bugeja. L-ewwel unur annwali li kien dak tas-sena 2020 kien intrebaħ mill-weightlifter Tenishia Thornton u Haley Bugeja kienet ġiet bħala runner up. Haley Bugeja ingħaqdet ma' U.S. Sassuolo fl-età żgħira ta' 16-il sena u ġibdet l-attenzjoni internazzjonali għad-debutt pożittiv li kellha u spiċċat top scorer mal-klabb tagħha u waħda mill-aqwa ħames scorers fis-Serie A Femminile. Il-wirjjiet tagħha poġġewha mal-aktar għaxar plejers b'potenzjal tan-nisa mill-UEFA, fejn kienet l-iżgħar plejer fil-lista. Din is-sena kienet waħda sensazzjonali għall-attakanta Maltija Haley Bugeja li fetħet l-istaġun 2021/2022 ma' U.S. Sassuolo wara li sabet ix-xibka fl-ewwel taqsima kontra Napoli fis-Serie A Femminile, wara nuqqas ta' ħames xhur minħabba injury. F'Diċembru, Bugeja ġiet ippremjata bħala l-aqwa plejer fis-Serie A Femminile minn L Football, pubblikazzjoni ibbażata fl-Italja li tispeċjalizza fil-futbol tan-nisa. Hija wkoll għamlitha bħala l-ewwel Maltija mal-IFFHS Women's U-20's Best XI. Hija ngħaqdet ma' plejers oħra ta' talent fil-formazzjoni ta' 3-3-4 ippublikata mill-IFFHS, li hija l-Federazzjoni Internazzjonali tal-Istorja u l-Istatistika tal-Futbol. Bugeja kienet ukoll parti mit-Tim Nazzjonali Malti tan-Nisa fil-logħob ta' Kwalifikazzjoni għat-Tazza tad-Dinja kontra l-Montenegro u l-Bożnija-Ħerżegovina. Il-preżentazzjoni tat-trofew u l-vawċer ta' abbiljament sportiv abbinat ma' dan il-premju se jingħataw aktar il-quddiem minħabba l-impenji li għandha mal-klabb barra minn xtutna. L-għan prinċipali wara l-inizjattiva ta' dan l-unur hi sabiex isir iktar għarfien u promozzjoni tal-kisbiet sportivi tal-atleti żgħażagħ Maltin kemm lokalment kif ukoll fix-xena internazzjonali flimkien mal-importanza tal-valuri sportivi. Ir-regolamenti marbuta mal-unur tas-sena 2022 se jibqgħu l-istess fejn atleti taħt il-21 sena li jkunu ddistingwew ruħhom tul ix-xahar partikolari jkunu kkunsidrati għall-unur tax-xahar minn panel ta' tliet ġurnalisti. Kull rebbieħ jingħata t-trofew marbut ma' dan l-unur kif ukoll vawċer ta' abbiljament sportiv tal-għażla tagħhom ġentilment mogħti minn Atlas Insurance. Dawk l-atleti, uffiċjali u kowċis li jixtiequ jinnominaw individwi għal dan l-unur huma mħeġġa jagħmlu dan billi jibagħtu l-motivazzjoni permezz ta' email fuq info@maltasportsjournalists.com. Artiklu preċedenti "Abbozz ikkupjat minn kunċetti li lanqas japplikaw għas-sistema legali tagħna" Artiklu li jmiss "L-Oppożizzjoni f'dan l-abbozz għamlet minestra li jafu li lilna ma togħġobniex" – Il-PM Robert Abela ĦALLI RISPOSTA Ħassar ir-risposta Jekk jogħġbok ikteb il-kumment tiegħek! Jekk jogħġbok iktebismek hawn Daħħalt l-indirizz elettronliku tiegħek mhux corrett Jekk jogħġbok ikteb l-indirizz elettroniku tisgħek hawn